XO บวก 5% รับออเดอร์แน่น โบรกฯชี้หนุนกำไร Q4 โต 38% แตะ 114 ลบ.
XO บวก 5% โบรกฯชี้ออเดอร์กลุ่มซอสบวกกับซอสปรุงอาหารสูง คาดหนุนกำไร Q4 โต 38% แตะ 114 ลบ. ส่วนแผนงานปี 65 ยังเป็นเชิงรุกต่อเนื่อง แนะ “ซื้อ” เป้า 23.30 บ.

22 ธ.ค. 2564

ผู้สื่อข่าวรายงานว่าวันนี้ (22 ธ.ค.2564) ราคาหุ้น บริษัท เอ็กโซติค ฟู้ด จำกัด (มหาชน) หรือ XO ณ เวลา 12:17 น. อยู่ที่ระดับ 19.60 บาท เพิ่มขึ้น 0.90 บาท หรือ 4.81% โดยทำจุดสูงสุดที่ 19.70 บาท และทำจุดต่ำสุดที่ 18.80 บาท ด้วยมูลค่าการซื้อขาย 108.01 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (21 ธ.ค.2564) ว่า สถานการณ์ Supply chain ที่ดีขึ้นตั้งแต่เดือน พ.ย. ในภาวะที่ยังมีคำสั่งซื้อสูงของกลุ่มซอสบวกกับซอสปรุงอาหาร คาดจะหนุนกำไรไตรมาส 4/2564 ที่ 114 ล้านบาท เพิ่มขึ้น 38% จากงวดเดียวกันของปีก่อน และเพิ่มขึ้น 20% จากไตรมาสก่อน ส่วนกำไรปี 2564 จะอยู่ที่ 445 ล้านบาท เพิ่มขึ้น 40% และกำไรปี 2565 จะอยู่ที่ 496 ล้านบาท เพิ่มขึ้น 12% ซึ่งแผนงานปี 2565 ยังเป็นเชิงรุกต่อเนื่อง ทั้งกลยุทธ์เพิ่มจุดจำหน่ายผ่าน Listing fee และการออกงาน
สำหรับราคาหุ้นยังซื้อขายค่า PER ปี 2564 ต่ำ 16 เท่า เทียบกลุ่ม Food &amp; Beverage ที่ 25-30 เท่าฐานะการเงินเป็น Net cash, ROE 40%, และไม่มีกำรลงทุนหนัก อีกทั้งมี Dividend Yield 4-5% ต่อปี แนะนำ “ซื้อ” ราคาเป้าหมาย ปี 2565 ที่ 23.30 บาท
 